**การปรับตัวสู่ภาวะการเปลี่ยนแปลงสภาพภูมิอากาศและการจัดการความเสี่ยงจากไฟป่าของรัฐวิกตอเรีย**

***จดหมายเปิดผนึกจากคุณ Chris Hardman หัวหน้าเจ้าหน้าที่ฝ่ายควบคุมไฟ กรมการจัดการไฟป่ารัฐวิกตอเรีย (Forest Fire Management Victoria)***

ในฐานะหัวหน้าเจ้าหน้าที่ฝ่ายควบคุมไฟ กรมการจัดการไฟป่ารัฐวิกตอเรีย (FFMVic) ผมมีหน้าที่ดูแลชุมชนและสิ่งแวดล้อมให้ปลอดภัยจากความเสี่ยงของไฟป่า การเปลี่ยนแปลงสภาพภูมิอากาศและผลกระทบของภาวะนี้ที่มีต่องานของเรากำลังอยู่ในส่วนหน้าสุดของความคิด การวางแผน และการดำเนินงานของเรามากกว่าที่เคยผ่านมา

รายงานล่าสุดจากคณะกรรมการระหว่างรัฐบาลเรื่องการเปลี่ยนแปลงสภาพภูมิอากาศ (Intergovernmental Panel on Climate Change - IPCC) เป็นเครื่องย้ำเตือนในเวลาที่เหมาะสมนี้ว่า เรามีการต่อสู้ที่ต้องรับมืออยู่

พวกเราอาศัยอยู่ในภูมิภาคที่เกิดไฟป่ามากที่สุดแห่งหนึ่งของโลกและแม้ว่าไฟป่าจะเป็นส่วนหนึ่งของรัฐวิกตอเรียเรื่อยมาก็ตาม ภาวะการเปลี่ยนแปลงสภาพภูมิอากาศก็ได้ทำให้สถานการณ์ไฟป่าแย่ลงอีก

ในช่วง 50 ปีที่ผ่านมา เราได้เห็นไฟป่าเพิ่มขึ้นร้อยละ 170 ซึ่งลดลงร้อยละ 20 ในช่วงฝนตกของฤดูใบไม้ผลิ และเพิ่มขึ้นร้อยละ 40 ในช่วงวันที่มีอันตรายมากจากไฟไหม้ โดยคาดว่าจะเพิ่มเป็นสามเท่าในพื้นที่บางส่วนของรัฐวิกตอเรียภายในสิ้นศตวรรษนี้ ข้อมูลนี้ตีพิมพ์ในวารสารนานาชาติ *International Journal of Wildland Fire* เมื่อเร็ว ๆ นี้

ทุก ๆ ปี เรามีไฟป่าถึง 1000 ครั้งในรัฐวิกตอเรียและร้อยละ 90 ของไฟเหล่านั้นเริ่มต้นขึ้นในป่า ซึ่งเป็นการเน้นย้ำให้เห็นบทบาทที่สำคัญของกรมการจัดการไฟป่ารัฐวิกตอเรีย

เรากำลังร่วมทำงานกับชุมชน หน่วยดับเพลิงชนบท (Country Fire Authority - CFA) และหน่วยกู้ภัยจากไฟไหม้รัฐวิกตอเรีย (Fire Rescue Victoria - FRV) เพื่อค้นหาวิธีใหม่ ๆ ในการจัดการความเสี่ยงจากไฟป่า

* วันที่ 'เหมาะสม' สำหรับการเผาพื้นที่ป่าตามแผนกำหนดมีน้อยลง นั่นหมายความว่า เราต้องปรับเปลี่ยนจากวิธีการเผาโดยมีการควบคุมตามฤดูกาลไปเป็นวิธีการจัดการแบบตลอดปี
* ในกรณีที่ไม่สามารถเผาพื้นที่ป่าตามแผนกำหนดได้ ไม่ว่าจะด้วยภูมิประเทศหรือทำเลที่ตั้ง เราจะใช้วิธีการช่วยด้วยเครื่องจักรเช่น การใช้วัสดุปกคลุมดิน การถาง และการไถพรวนพืชพรรณ
* การเผาพื้นที่ซึ่งใกล้กับชุมชนที่แม่นยำยิ่งขึ้นนี้ จะช่วยปกป้องบ้านเรือน แหล่งน้ำ แหล่งจ่ายไฟฟ้า โรงเรียน โรงพยาบาลและเส้นทางคมนาคม
* การสร้างแนวปลอดเชื้อเพลิงหรือการเว้นระยะห่างตามจริงในพื้นที่ป่าอย่างมีกลยุทธ์ยิ่งขึ้นนั้น จะช่วยเราในการหยุดไฟจากการลุกลามและลดอัตราเร่งของไฟไหม้ได้
* ความสามารถที่เพิ่มขึ้นต่อการตอบสนองอย่างทันท่วงที จะช่วยให้เราดับไฟได้อย่างรวดเร็วก่อนที่มันจะลุกลามไป เมื่อฤดูไฟป่าครั้งสุดท้าย ไฟที่ไหม้ทั้งหมดร้อยละ 95 ควบคุมไว้ได้ตั้งแต่เกิดไฟไหม้ และร้อยละ 97 ควบคุมไว้ได้ภายในพื้นที่ห้าเฮกตาร์
* การใช้หลักวิทยาศาสตร์และแบบจำลองช่วยให้เราวางแผนได้ว่า จะดำเนินกิจกรรมการจัดการความเสี่ยงจากไฟป่าได้ที่ไหนและอย่างไรบ้าง การสร้างแบบจำลองสภาพอากาศและสถานการณ์ไฟไหม้แบบต่าง ๆ ช่วยให้เราเข้าใจว่า ไฟมีปฏิกิริยาต่อสถานที่บางแห่งและสภาพภูมิอากาศอย่างได้ รวมถึงวิธีหยุดหรือชะลอการเกิดไฟไหม้เหล่านี้
* การเผาพื้นที่ด้วยไฟอ่อน ๆ ในสัดส่วนที่ใหญ่และเป็นผืน (ขนาดเป็นหย่อม) นั้น เป็นการลดขนาด ผลกระทบ และความรุนแรงของไฟป่า โดยทำให้เราสามารถตอบสนองและควบคุมไฟก่อนที่จะกลายเป็นกองไฟขนาดใหญ่ได้
* เราให้คุณค่ากับความรู้และประสบการณ์ของชาวพื้นเมืองในรัฐวิกตอเรียต่อเรื่องการดำรงชีวิตกับไฟป่า เราให้การสนับสนุนและทำให้การปฏิบัติการควบคุมไฟทางวัฒนธรรมมีความเป็นไปได้โดยที่มีเจ้าของแผ่นดินดั้งเดิมเป็นผู้นำเพื่อการรักษาและธำรงไว้ซึ่งสุขภาพของแผ่นดินที่ดีกว่า

เรียนรู้เพิ่มเติมที่ [www.ffm.vic.gov.au/bushfire-management-facts](http://www.ffm.vic.gov.au/bushfire-management-facts) หรือเข้าร่วมการอภิปรายกับผมในทุกเรื่องที่เกี่ยวข้องกับความเสี่ยงของภาวะการเปลี่ยนแปลงสภาพภูมิอากาศและไฟป่า <https://bit.ly/fireexperts>